Likumprojekts (grozījumi) 21-TA-1028
Izdrukāts 29.07.2026. 22.50 - 1.0.VK Redakcija
Likumprojekts (grozījumi) 21-TA-1028
Izdrukāts 29.07.2026. 22.50 - 1.0.VK Redakcija
Grozījumi likumā "Par nodokļiem un nodevām"
Izdarīt likumā "Par nodokļiem un nodevām" (Latvijas Republikas Saeimas un Ministru Kabineta Ziņotājs, 1995, 7. nr.; 1996, 15. nr.; 1997, 24. nr.; 1998, 2., 18., 22., 24. nr.; 1999, 24. nr.; 2000, 11. nr.; 2001, 3., 8., 12. nr.; 2002, 2., 22. nr.; 2003, 2., 6., 8., 15., 22. nr.; 2004, 9. nr.; 2005, 2., 11. nr.; 2006, 1., 9., 13., 20., 24. nr.; 2007, 3., 7., 12. nr.; 2008, 1., 6., 13. nr.; 2009, 2., 11., 13., 15. nr.; Latvijas Vēstnesis, 2009, 200., 205. nr.; 2010, 91., 101., 131., 151., 157., 178., 183., 206. nr.; 2011, 68., 80., 85., 169. nr.; 2012, 24., 50., 56., 109., 157., 186., 199., 203. nr.; 2013, 61., 92., 187., 194., 232. nr.; 2014, 6., 51., 119., 189., 204., 214., 220., 257. nr.; 2015, 29., 68., 118., 190., 208., 230., 245., 248., 251. nr.; 2016, 2., 91., 241., 254. nr.; 2017, 5., 75., 124., 128., 156., 236., 242. nr.; 2018, 36., 197., 225. nr.; 2019, 10., 75., 118., 214., 240., 259.A nr.; 2020, 46. nr.; 2021, 121.B, 139. nr.; 2022, 69., 120., 194.A nr.) šādus grozījumus:
1. 112. panta otrajā daļā:
izteikt 3. punktu šādā redakcijā:
· "3) būvvaldes un institūcijas, kuras pilda būvvaldes funkcijas, – būvspeciālistu pienākumu izpildes kontrolei atbilstoši Būvniecības likuma 6.1 panta pirmās daļas 1. punktam un 12. panta trešās daļas 1. punktam;";
papildināt ar 6. punktu šādā redakcijā:
· "6) būvspeciālistu kompetences pārbaudes iestādes – būvspeciālistu patstāvīgās prakses uzraudzībai atbilstoši Būvniecības likuma 13. panta 9.1 daļai."
2. 113. pantā:
papildināt pirmo daļu ar 4. punktu šādā redakcijā:
· 
· "4) iepriekšējā mēnesī samaksātā līguma summa vai tās daļa (gan galvenā būvdarbu veicēja veiktie norēķini ar saviem apakšuzņēmējiem, gan apakšuzņēmēju veiktie norēķini ar saviem apakšuzņēmējiem).";
aizstāt ceturtajā daļā vārdus un skaitli "un 3. punkta "c" un "d" apakšpunktā" ar skaitļiem un vārdiem "3. punkta "c" un "d" apakšpunktā un 4. punktā".
3. 114. pantā:
aizstāt otrajā daļā vārdus "Būvniecības valsts kontroles birojs" (attiecīgā locījumā) ar vārdiem "būvvalde vai institūcija, kura pilda būvvaldes funkcijas, vai būvspeciālistu kompetences pārbaudes iestāde" (attiecīgā locījumā);
izteikt piektās daļas pirmo teikumu šādā redakcijā:
· 
· "Vienotās elektroniskās darba laika uzskaites datubāzes turētājs nodrošina galvenā būvdarbu veicēja un apakšuzņēmēja nodoto datu uzkrāšanu, glabāšanu, tiešsaistes piekļuvi un izsniegšanu šā panta 112. panta otrajā daļā minētajām institūcijām trīs gadus no būvlaukumā nodarbināto personu darba laika uzskaites datu reģistrēšanas brīža elektroniskās darba laika uzskaites sistēmā."
4. 115. pantā:
izslēgt panta nosaukumā vārdus "sistēmas" un "valsts";
izslēgt pantā vārdus "sistēmā reģistrētie" (attiecīgā locījumā);
aizstāt pirmajā daļā vārdus un skaitļus "Būvniecības valsts kontroles birojs būvspeciālistu pienākumu izpildes kontrolei atbilstoši Būvniecības likuma 6.1 panta pirmās daļas 1. punktā noteiktajam" ar vārdiem "būvvalde vai institūcija, kura pilda būvvaldes funkcijas, būvspeciālistu pienākumu izpildes kontrolei un būvspeciālistu kompetences pārbaudes iestādes būvspeciālistu patstāvīgās prakses uzraudzībai".
5. Papildināt 116. panta pirmās daļas 9. punktu pēc vārda "grozījumiem" ar vārdiem "un par iepriekšējā mēnesī samaksāto līguma summu vai tās daļu (galvenā būvdarbu veicēja veiktie norēķini ar saviem apakšuzņēmējiem)".
6. Izteikt 117. panta 4. punktu šādā redakcijā:
· 
· "4) katru mēnesi līdz 15. datumam, autorizējoties vienotajā elektroniskās darba laika uzskaites datubāzē, iesniegt, izņemot šā likuma 114. panta sestajā daļā noteiktajā gadījumā, iekļaušanai vienotajā elektroniskās darba laika uzskaites datubāzē informāciju par visiem iepriekšējā mēnesī noslēgtajiem būvdarbu līgumiem (gan ar saviem apakšuzņēmējiem, gan ar būvniecības ierosinātāju), tajos veiktajiem grozījumiem un noslēgto būvdarbu līgumu ietvaros veiktajiem norēķiniem šā likuma 116. panta pirmās daļas 8. un 9. punktā noteiktajā apmērā un kārtībā."
7. Papildināt pārejas noteikumus ar 235. punktu šādā redakcijā:
· 
· "235. Šā likuma 113. panta pirmās daļas 4. punktā noteikto prasību, 116. panta pirmās daļas 9. punktā noteikto prasību par galvenā būvdarbu veicēja iepriekšējā mēnesī samaksātās līguma summas vai tās daļas (galvenā būvdarbu veicēja veiktie norēķini ar saviem apakšuzņēmējiem) iekļaušanu vienotajā elektroniskās darba laika uzskaites datubāzē un 117. panta 4. punktā noteikto prasību par apakšuzņēmēja iepriekšējā mēnesī līgumu ietvaros veikto norēķinu (par visiem noslēgtajiem būvdarbu līgumiem – gan ar saviem apakšuzņēmējiem, gan ar būvniecības ierosinātāju) iekļaušanu vienotajā elektroniskās darba laika uzskaites datubāzē piemēro ar 2024. gada 1. jūliju."

